CELEX: 62012TN0183
Language: da
Date: 2012-04-25 00:00:00
Title: Sag T-183/12: Sag anlagt den 25. april 2012 — European Dynamics Luxembourg og Evropaïki Dynamiki-Proigmena Systimata Tilepikoinonion Pliroforikis kai Tilematikis mod Den Europæiske Politienhed (Europol)

7.7.2012   
            
            
               DA
            
            
               Den Europæiske Unions Tidende
            
            
               C 200/17
            
         Sag anlagt den 25. april 2012 — European Dynamics Luxembourg og Evropaïki Dynamiki-Proigmena Systimata Tilepikoinonion Pliroforikis kai Tilematikis mod Den Europæiske Politienhed (Europol)
   (Sag T-183/12)
   2012/C 200/36
   Processprog: græsk
   
      Parter
   
   
      Sagsøgere: European Dynamics Luxembourg SA (Ettelbrück, Luxembourg) og Evropaïki Dynamiki-Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokat B. Christianos)
   
      Sagsøgt: Den Europæiske Politienhed (Europol)
   
      Sagsøgernes påstande
   
   
               —
            
            
               Afgørelse af 16. februar 2012 fra Den Europæiske Politienhed (herefter »Europol«), hvorved rammekontrakten blev tildelt virksomheden Capgemini Nederland BV inden for rammerne af den åbne udbudsprocedure D/C3/1101, annulleres.
            
         
               —
            
            
               Europol tilpligtes at erstatte den skade, sagsøgerne har lidt som følge af tabet af muligheden for at få tildelt rammekontrakten, på 161 887 EUR med tillæg af renter regnet fra afsigelsen af dommen.
            
         
               —
            
            
               Europol tilpligtes at betale samtlige omkostninger afholdt af sagsøgerne.
            
         
      Søgsmålsgrunde og væsentligste argumenter
   
   Efter sagsøgernes opfattelse bør den anfægtede afgørelse annulleres i overensstemmelse med artikel 263 TEUF med den begrundelse, at Europol i forbindelse med udbudsproceduren ændrede mange af tildelingskriterier — såvel tekniske som økonomiske — med hensyn til vurderingen af tilbudsgivernes bud, under klar tilsidesættelse af de relevante bestemmelser i finansforordningen nr. 1605/2002 (1), gennemførelsesforordningen hertil, nr. 2342/2002 (2), og fast retspraksis.
   
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget.
   
      (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget.